12 beseer in ongeluk op N12, JHBTwaalf mense is beseer waarvan vier ernstig, toe ‘n privaatsekerheidsvoertuig en ‘n motor Donderdagoggend op die N12 naby Xavierstraat in mekaar vasgery het, het paramedici gesê. Volgens Jeffrey Wicks, woordvoerder vir Netcare 911 lyk dit of die sekerheidsbakkie – met wagte wat agterop vervoer is – in ‘n ander voertuig vasgery het. “Toe paramedici by die toneel opgedaag het, het die beseerde wagte reeds van die bakkie afgeklim en het langs die voertuig bly lê,” het hy gesê. Die beseerdes is op die toneel behandel en na die hospitaal afgevoer.